Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu korosti knessetin talvikauden avajaisissa, -
että israelilaisilla on oikeus rakentaa Jerusalemissa.
Israelin pohjoisnaapuri Libanon onnistui valtaamaan Tripolista -
islamistien viimeisen aseman, mikä päätti kahden päivän veriset taistelut.
Erimielisen väittelyn jälkeen knessetin täysistunto hyväksyi lain, -
joka sallii homoparien käyttää kohdunvuokrauspalveluja.
Pääministeri Netanjahu ilmoitti, että Israel nopeuttaa suunnitelmia -
rakentaa tuhat asuntoa Itä-Jerusale- min ja Länsirannan juutalaisalueille.
Elinkeinoministeri Bennettin puolue, ultranationalistinen Juutalainen koti, -
on vihjannut katkaisevansa poliittisen kumppanuuden Netanjahun kanssa, -
ellei tämä hyväksy vaatimusta -
rakentaa 2 000 uutta asuntoa Länsirannan juutalaisalueille.
Vain tunteja ennen knessetin talvikauden avajaisia -
pääministeri Netanjahu sivuutti vaatimuksen.
Hallitusviranomaisen mukaan Netanjahu käski edistää -
suunnitelmia rakentaa noin tuhat asuntoa Jerusalemiin.
Lupausta suunnitelmien toteuttamisesta ei annettu.
Jerusalemin suunnittelu- ja asunto- komitean vasemmistojäsen sanoi, -
etteivät projektiehdotukset Itä- Jerusalemin juutalaisalueille ole uusia.
Israel valtasi Itä-Jerusalemin vuoden 1967 sodassa ja liitti sen Jerusalemiin.
Pääministeri Netanjahu korosti knessetin talvikauden avajaisissa, -
että israelilaisilla on oikeus rakentaa Jerusalemissa.
Siitä on yleinen yksimielisyys, että Israelilla on täysi oikeus rakentaa -
Jerusalemin juutalaisalueille ja asutusblokkeihin.
Se on yksimielisyyden pohja.
Kaikki Israelin hallitukset ovat tehneet niin näiden 50 vuoden aikana.
Se on myös selvää palestiinalaisille, -
että nämä alueet jäävät Israelin hallintaan tulevissakin sopimuksissa.
Ranskalaiset rakentavat Pariisiin, -
englantilaiset Lontooseen, israelilaiset Jerusalemiin.
Palestiinalaisten yhteishallituksen pääministeri Rami Hamdallah -
vieraili eilen Jerusalemin vanhakaupungissa Temppelivuorella.
Hän liittyi rukouksiin al-Aksa-moskeijalla ja varoitti, -
että israelilaisten toimet ovat lainvastaisia.
Siirtokunnat ja kaikki, mitä miehitys täällä tekee, on laitonta.
Historia todistaa, että jokainen miehitys päättyy.
Tämän päätteeksi saamme valtion, jonka pääkaupunki on Itä-Jerusalem.
Netanjahun koalitioon kuuluva talousministeri Lapid sanoi, -
että keskustalainen Jesh Atid -puolue vastustaa rakennussuunnitelmaa -
ja yrittää parantaa Israelin suhteita USA:han.
En periaatteessa vastusta suurten asutusblokkien rakentamista, -
mutta tällä hetkellä, kun diplomaattiset pyrkimykset on keskeytetty -
ja meidän täytyy parantaa suhteita USA:han, -
Jesh Atid vastustaa suunnitelmaa ja pyrkii estämään sen.
Israelin pohjoisnaapuri Libanon onnistui valtaamaan Tripolista -
islamistien viimeisen aseman, mikä päätti kahden päivän veriset taistelut.
Taistelu oli pahin tapaus -
Syyrian väkivaltaisuuksien leviämi- sestä Libanoniin sitten elokuun, -
jolloin al-Nusran rintamaan ja ISILiin liittyvät islamistikapinalliset -
hyökkäsivät rajakaupunki Arsaliin ja vangitsivat 20 libanonilaissotilasta.
Ainakin 11 sotilasta, kahdeksan siviiliä ja 22 islamistitaistelijaa -
sai surmansa taisteluissa sunnikaupungissa, -
jossa Syyrian sisällissotaan liittyviä vihamielisyyksiä -
on puhjennut toistuvasti viimeisten kolmen kuun aikana.
Syyrian sisällissota on aiheuttanut Libanonissa pahinta epävakautta -
sitten sen oman vuosina 1975―1990 käydyn sisällissodan.
Libanonin pääministeri Salam sanoi vierailulla Saksassa, -
että tarvitaan patriotismin henkeä vakauden palauttamiseksi alueelle.
Tilanne ratkaisee maani vakauden ja turvallisuuden lujittamisen.
Meillä on uhreja ja marttyyreja, -
ja se on herättänyt kaikkien libanonilaisten solidaarisuuden.
Selkkauksien tilanteessa vaaditaan ykseyttä ja patriotismia.
Vastassamme on eräs tärkeimmistä ja vaarallisimmista asioista, -
joita Libanon nyt kohtaa.
Saksan liittokansleri Angela Merkel toivoi, -
että Berliinin kansainvälinen konferenssi toisi mukanaan -
positiivisia solidaarisuuden merkkejä Libanonille ja Syyrian ympäristölle.
Konferenssi tuo yhteen 20 ulkominis- teriä ja 10 kansainvälistä järjestöä -
selvittämään Syyrian sodan Lähi-idän seurauksia ja Syyrian pakolaisasiaa.
Saksa tukee Libanonia ongelmissa, joita se tällä hetkellä kohtaa.
Ne liittyvät tietysti eniten sen naapurimaahan Syyriaan -
ja siihen, että pakolaisia on paljon.
Muistutan, että neljän miljoonan asukkaan maassa -
on tällä hetkellä yli miljoona rekisteröityä pakolaista.
Rekisteröimättömistä ei tässä vaiheessa puhuta ollenkaan.
Voimme tuskin kuvitella täällä Saksassa, miten suuri haaste se on.
Libanonin sisäistä tilannetta on leimannut vuosikymmenien ajan -
palestiinalaispakolaisten läsnäolo, -
mikä ilman Syyrian kriisiäkin on jo vaikea asia.
Siksi Libanon saa solidaarisen tukemme.
Saksa osallistuu tukemalla vahvasti pakolaisleirejä -
antamalla kahdenvälistä apua -
sekä auttamalla EU:n ja UNHCR-järjestön kautta.
Libanonissa närkästys syyrialaisia kohtaan on kasvanut, -
sillä moni valittaa, että pakolaiset vievät työt, alentavat palkkoja, -
ylikansoittavat koulut ja sairaalat ja pahentavat sähköpulaa, -
joka on peräisin Syyrian sotaa edeltävältä ajalta.
Syyrian 3,2 miljoonasta pakolaisesta moni on Turkissa tai Jordaniassa.
He pakenevat 3-vuotista sisällissotaa, jossa on kuollut 200 000 ihmistä.
Erimielisen väittelyn jälkeen knessetin täysistunto hyväksyi lain, -
joka sallisi homoparien käyttää kohdunvuokrauspalveluja.
Terveysministeri Germanin ehdotuksen pitää selvitä -
vielä kahdesta käsittelystä, ennen kuin se asetetaan laiksi.
Muutos nykyiseen lakiin kattaisi yksinhuoltajat -
ja ulkomaisten kohdunvuokrauspalvelujen käytön.
Riitaisassa istunnossa 45 knessetjäsentä tuki ehdotusta, -
15 vastusti ja kolme pidättäytyi äänestämästä.
Ehdotus toisi dramaattisen muutoksen kohdunvuokrauspolitiikkaan -
ja helpottaisi Israelin homoparien kohtaamaa byrokraattista viidakkoa, -
etenkin jos kohdunvuokraus- prosessi on tehty ulkomailla.
Germanin muutosehdotus ei erityisesti mainitse homopareja, -
mutta sallii jokaisen tulla vanhemmak- si kohdunvuokrauspalvelujen kautta.
Elinkeinoministeri Bennettin puolue Juutalainen koti vastusti ehdotusta -
koska se muuttaisi perherakennetta Israelissa.
Puolue salli silti jäsentensä äänestää itsenäisesti häiriöiden välttämiseksi.
Työväenpuolue päätti tukea yksimielisesti Germanin ehdotusta, -
tosin jotkut puoluejäsenet pidättäy- tyivät äänestämästä vastalauseena.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen